CELEX: 52005SC0148
Language: mt
Date: 2005-02-02 00:00:00
Title: Rakkomandazzjoni għal Opinjoni tal-Kunsill skond it-tielet paragrafu ta’ l-Art. 5 tar-regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Finlandja, 2004-2008

Avviż Legali Importanti

|

52005SC0148

Rakkomandazzjoni għal Opinjoni tal-Kunsill skond it-tielet paragrafu ta’ l-Art. 5 tar-regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Finlandja, 2004-2008  /* SEK/2005/0148 finali */  

	Brussels, 2.2.2005SEC(2005) 148 finalRakkomandazzjoni għalOPINJONI TAL-KUNSILLskond it-tielet paragrafu ta’ l-Art. 5 tar-Regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Finlandja, 2004-2008(preżentata mill-Kummissjoni)MEMORANDUM TA’ SPJEGAZZJONIIr-Regolament tal-Kunsill (KE) Nru. 1466/97 fuq it-tisħiħ tas-sorveljanza tal-pożizzjonijiet finanzjarji u s-sorveljanza u l-koordinazzjoni tal-politiki ekonomiċi[1] jistipula li Stati Membri li jipparteċipaw, jiġifieri, dawk li adottaw il-munita waħdanija, kellhom jissottomettu programmi ta’ stabbiltà lill-Kunsill u lill-Kummissjoni sa l-1 ta’ Marzu 1999. Skond l-Artikolu 5 ta’ dan ir-Regolament, il-Kunsill kellu jeżamina kull programm ta’ stabbiltà bbażat fuq valutazzjonijiet ippreparati mill-Kummissjoni u l-Kumitat imwaqqaf mill-Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara li kkonsulta l-Kumitat Ekonomiku u Finanzjarju, il-Kunsill ta opinjoni, wara li eżamina l-programm. Skond ir-Regolament, l-Istati Membri għandhom jibagħtu aġġornamenti ta’ kull sena rigward il-programmi tagħhom ta’ stabbiltà, li jistgħu jkunu eżaminati wkoll mill-Kunsill skond dawn l-istess proċeduri.L-ewwel programm ta’ stabbiltà tal-Finlandja, li jkopri l-perjodu 1998-2002, intbagħat fis-7 ta’ Settembru 1998 u kien ivvalutat mill-Kunsill fit-12 ta’ Ottubru 1998. F’kull sena sussegwenti kienu ppreżentati aġġornamenti. Il-Finlandja ppreżentat l-aktar aġġornament riċenti tal-programm tagħha ta’ stabbiltà fit-2 ta’ Diċembru 2004. Is-servizzi tal-Kummissjoni għamlu valutazzjoni teknika ta' dan l-aġġornament, wara li qiesu r-riżultati tat-tbassir ekonomiku tagħhom stess għall-Ħarifa 2004, u wara li qiesu l-kodiċi ta’ kondotta[2], il-metodoloġija miftehma komunement għall-valutazzjoni tal-produzzjoni potenzjali kif ukoll tal-bilanċi, aġġustati għaċ-ċikli differenti, ir-rakkomandazzjonijiet fil-Linji ta’ Gwida Wesgħin dwar il-Politika Ekonomika għall-perjodu 2003-2005 u l-prinċipji preskritti fil-Komunikazzjoni mill-Kummissjoni lill-Kunsill u l-Parlament Ewropew tas-27 ta’ Novembru 2002 fuq it-tisħiħ tal-koordinazzjoni tal-politiki finanzjarji[3]. Din il-valutazzjoni hija kif ġej:-  Fi-2 ta’ Diċembru 2004 il-gvern tal-Finlandja approva l-programm aġġornat ta’ stabbiltà u, bħall-aġġornamenti ta’ qabel, ippreżentah lill-parlament għall-informazzjoni. L-aġġornament tal-programm ta’ stabbiltà jkopri l-perjodu mill-2004 sa l-2008. Il-programm fil-biċċa l-kbira jikkonforma mal-kodiċi tal-kondotta, peress illi wħud mill-ipoteżi bażiċi tal-fatturi varjabbli huma neqsin.-  Ix-xenarju makroekonomiku ippreżentat fil-programm jara l-ekonomija tikber ‘il fuq mit-3% fl-2004 fuq domanda domestika b’saħħitha, li tonqos xi daqsxejn għal rata ta’ tkabbir ta’ 2.8% fl-2005. It-tkabbir medju proġettat ta’ madwar 2.5% matul il-perjodu tal-programm jidher li qiegħed fuq in-naħa kawta. It-tbassir għall-medda l-qasira huwa xi ftit inqas mit-tbassir tal-Ħarifa 2004 tas-servizzi tal-Kummissjoni, u l-previżjoni għall-medda medja bbażata fuq il-potenzjal tal-produzzjoni ippreżentat fil-programm hija wkoll taħt il-potenzjal tat-tkabbir kif stmat mis-servizzi tal-Kummissjoni.-  L-għan prinċipali tal-politika finanzjarja tal-gvern huwa li jżomm il-finanzi ċentrali u lokali tal-gvern qrib il-bilanċ. Bil-fondi tas-sigurtà soċjali regolarment favorevoli, il-bilanċ ġenerali tal-gvern għandu juri bilanċ favorevoli annwali qrib it-2% tal-PGD. Skond din il-politika, il-bilanċ fil-finanzi ċentrali tal-gvern, f’termini nazzjonali ta’ kontabilità, għandu jerġa’ jinkiseb lejn l-aħħar tal-perjodu elettorali fl-2007. Biex jgħin jintlaħaq dan il-għan il-gvern f’Mejju 2003 approva l-limiti ta’ nfieq annwali għall-perjodu 2004-2007. Fuq il-bażi ta’ dawn il-limiti, in-nefqa totali tal-gvern ċentrali tista' tiżdied bi kważi 1 fil-mija kull sena f’termini reali fuq medja matul dak il-perjodu. Peress illi ħafna miż-żieda fin-nefqa ġiet attribwita lill-2004, hemm inqas lok għal immanuvrar fil-limiti fil-parti ta' l-aħħar tal-perjodu elettorali. Meta paragunati ma l-aġġornament ta’ qabel, il-previżjonijiet għal bilanċ ġenerali favorevoli tal-gvern mill-2004 sa l-2007 kważi na nbidlux.-  Għalkemm il-Finlandja għandha żżomm bilanċ favorevoli fis-settur pubbliku, ir-riżultati finanzjarji jistgħu jkunu agħar minn kif proġettati peress illi x-xejra finanzjarja tal-linja bażi ippreżentata fl-aġġornament tinkludi biss parzjalment il-qtugħ fit-taxxa ta’ €1.7 biljun jiġifieri 1.2% tal-PGD li jissupplimenta l-ftehim komprensiv dwar is-salarji ta’ sentejn u nofs konkluż fl-aħħar ta’ Novembru 2004. Peress illi m’hemmx pjanijiet imħabbra biex jitrażżan l-infieq fl-2005-07, id-defiċit ċentrali tal-gvern ser ikun iktar għoli bejn l-2005 u l-2007 milli msemmi fil-programm, sakemm ma jiġux introdotti miżuri li jgħollu d-dħul, u b’hekk inaqqsu l-bilanċi favorevoli fil-finanzi ġenerali tal-gvern. Il-gvern jistma li l-ftehim tas-salarji flimkien mal-qtugħ fit-taxxi ser inaqqas il-bilanċ ġenerali favorevoli tal-gvern b'0.3 punti ta’ perċentwali għal madwar 1.9% tal-PGD fl-2007. Madankollu, il-gvern jistenna li l-pakkett ser isaħħaħ id-dinamiżmu fl-ekonomija billi jtejjeb il-potenzjal tat-tkabbir u l-ħolqien ta' l-impjiegi u b'dan il-mod jgħolli l-kapaċità li jżiedu d-dħul. Minħabba din il-valutazzjoni tar-riskju, il-pożizzjoni finanzjarja fil-programm hija biżżejjed biex fil-medda tan-nofs tinżamm qagħda ta’ qrib il-bilanċ, kif jitlob il-Patt ta’ Stabbiltà u Tkabbir Ekonomiku għall-2004-2008. Tipprovdi wkoll marġni ta' sigurtà biżżejjed biex ma jkunx hemm ksur ta' dan il-limitu tad-defiċit ta’ 3% tal-PGD bil-fluttwazzjonijiet makroekonomiċi normali għall-2004-2008.-  Il-proporzjon tad-dejn gross tal-gvern ġenerali huwa mbassar li jibqa ferm 'l isfel minn 60% tal-PGD u jibqa fit-triq tan-niżla matul il-perjodu kopert mill-programm. Il-programm preżenti jipproġetta li l-proporzjon tad-dejn għandu jaqa’ mill-44.6% stmati tal-PGD fl-2004 għal madwar 41% sa l-2008. Meta paragunat ma’ l-aġġornament ta’ qabel tal-programm, il-programm preżenti jipproġetta il-proporzjon bejn id-dejn u l-PGD li jkun b’mod ċar inqas mill-2005 ’l quddiem minħabba tkabbir nominali iktar għoli tal-PGD, livell aktar baxx ta’ self ċentrali tal-gvern, ħlasijiet aktar baxxi ta’ interessi u riċevuti aktar għoljin tat-taxxa. Il-programm ta’ qabel ipproġetta l-proporzjon ta’ bejn id-dejn u l-PGD li jibqa’ kważi stabbli taħt il-45% tal-PGD fl-2004-2007, meta paragunat mat-tnaqqis kurrenti stmat ta’ kważi tlett punti ta’ perċentwali.-  Il-programm jeżamina l-programm tal-gvern dwar ir-riforma strutturali, li jiffoka fuq it-titjib tas-sostenibbiltà tas-settur pubbliku bir-riforma fil-pensjoni li ser tidħol fis-seħħ fl-2005. Ir-riforma, li tkompli fuq miżuri li saru qabel, hija mbassra li tgħolli l-età tal-ħruġ mill-forza tax-xogħol bi tlett snin għal 62-63 sena. Huwa jiddeskrivi wkoll fil-qosor aktar miżuri biex inaqqsu l-qagħad strutturali li huwa għoli b’mod persistenti. Il-kuntratt kollettiv tal-pagi miftiehem fl-aħħar ta’ Novembru 2004 issupplimentat bi qtugħ fit-taxxa huwa mistenni jħeġġeġ dinamiżmu fl-ekonomija u jsaħħaħ il-ħolqien ta’ l-impjiegi. Il-miżuri meħuda u mressqa mill-gvern jistgħu verament ikunu mistennija jgħollu l-potenzjal tat-tkabbir u jsaħħu aktar is-sostenibbiltà tal-finanzi pubbliċi.-  Il-Finlandja tidher li qegħda f’pożizzjoni favorevoli fir-rigward tas-sostenibbiltà fit-tul tal-finanzi pubbliċi, minkejja l-ispejjeż importanti finanzjarji mbassra ta’ popolazzjoni li qed tixjieħ. L-istrateġija deskritta fil-programm hija wiesa’ u tikkonsisti f’aktar konsolidazzjoni tad-dejn u riformi strutturali e.ż. aktar passi tar-riforma tal-pensjoni u miżuri immirati li jgħollu l-età tal-ħruġ. Ir-riformi strutturali mwettqa u ppjanati għandhom iħallu effetti ta' benefiċċju fuq il-finanzi pubbliċi.-  Globalment, il-politiki ekonomiċi murija fl-aġġornament huma fil-biċċa l-kbira konsistenti mal-linji ta' gwida wesgħin dwar il-Politika Ekonomika speċifikati għall-pajjiż fil-qasam tal-finanzi pubbliċi. B’mod partikolari, il-limiti ta’ nfieq multi-annwali introdotti fl-2003 jidhru li ħadmu tajjeb fl-ewwel sena ta’ tħaddim, jiġifieri l-2004, meta l-infieq finanzjarju finali kien taħt il-limitu u n-nefqa fil-baġit 2005 hija fil-limiti wkoll. Il-konformità mal-qafas tan-nefqa hija stabbilita biex tinżamm għax torbot politikament.Fuq il-bażi ta’ din il-valutazzjoni, il-Kummissjoni adottat ir-rakkomandazzjoni mehmuża għal Opinjoni tal-Kunsill fuq il-programm ta’ stabbiltà aġġornat tal-Finlandja u qed tibagħtu lill-Kunsill.Rakkomandazzjoni għalOPINJONI TAL-KUNSILLskond it-tielet paragrafu ta’ l-Art. 5 tar-Regolament tal-Kunsill (KE) Nru 1466/97 tas-7 ta’ Lulju 1997 Dwar il-programm aġġornat ta’ stabbiltà tal-Finlandja, 2004-2008IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet finanzjarji u s-sorveljanza u l-koordinazzjoni ta’ politiki ekonomiċi [4], u b’mod partikolari l-Artikolu 5(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta l-Kumitat Ekonomiku u Finanzjarju,TA DIN L-OPINJONI:1.  Fis-[17 ta’ Frar 2005] il-Kunsill eżamina l-programm aġġornat ta’ stabbiltà tal-Finlandja, li jkopri l-perjodu mill-2004 sa l-2008. Il-programm fil-biċċa l-kbira jħares il-ħtiġijiet tad-data tal-“kodiċi rivedut tal-kondotta fuq il-kontenut u l-format ta’ programmi ta’ stabbiltà u konverġenza”. Xi fatturi varjabbli dwar assunzjonijiet bażiċi huma neqsin. Għaldaqstant, il-Finlandja hija mistiedna li tikseb konformità sħiħa mal-ħtiġijiet tad- data .2.  Ix-xenarju makro-ekonomiku fl-isfond tal-programm jaħseb għat-tkabbir reali tal-PGD li jonqos minn 3.2% fl-2004 għal 2.4% fuq medja matul il-bqija tal-perjodu tal-programm. Fuq il-bażi ta’ informazzjoni disponibbli bħalissa, dan ix-xenarju jidher li jirrifletti assunzjonijiet plawsibbli fuq it-tkabbir. It-tbassir tal-programm għall-inflazzjoni jidher realistiku u huwa konformi ma l-istimi tas-servizzi tal-Kummissjoni.3.  B’bilanċ favorevoli annwali proġettat b'medja ta' 2% tal-PGD għall-gvern ġenerali, l-aġġornament huwa stabbilit biex tinżamm pożizzjoni finanzjarja komda matul il-perjodu tal-programm. Il-bilanċ favorevoli huwa essenzjalment iġġenerat fil-fondi tas-sigurtà soċjali, filwaqt li l-finanzi tal-gvern ċentrali, preżentament f’bilanċ, għandhom iwasslu għal defiċits żgħar fl-2005-07. L-għan huwa li l-finanzi tal-gvern ċentralijerġgħu jiġu f''bilanċ fl-2007. Għal dan il-għan, il-gvern adotta limiti annwali ta’ nfieq għall-perjodu 2004-2007. Meta mqabbla ma’ l-aġġornament ta’ qabel, il-previżjonijiet għall-bilanċ ġenerali favorevoli tal-gvern mill-2004 sa l-2007 prattikament ma nbidlux.4.  Għalkemm il-Finlandja għandha żżomm bilanċ favorevoli fis-settur pubbliku, ir-riżultati finanzjarji jistgħu jkunu agħar minn kif proġettati peress illi x-xejra finanzjarja tal-linja bażi ippreżentata fl-aġġornament tinkludi biss parzjalment il-qtugħ fit-taxxa ta’ € 1.7 biljun jiġifieri 1.2% tal-PGD li jissupplimenta l-ftehim komprensiv dwar is-salarji ta’ sentejn u nofs konkluż fl-aħħar ta’ Novembru 2004. Peress illi m’hemmx pjanijiet imħabbra biex jitrażżan l-infieq fl-2005-07, id-defiċit ċentrali tal-gvern ser ikun iktar għoli bejn l-2005 u l-2007 milli msemmi fil-programm, sakemm ma jiġux introdotti miżuri li jgħollu d-dħul, u b’hekk inaqqsu l-bilanċi favorevoli fil-finanzi tal-gvern ġenerali. Il-gvern jistma li l-ftehim tas-salarji flimkien mal-qtugħ fit-taxxi ser inaqqas il-bilanċ ġenerali favorevoli tal-gvern b'0.3 punti ta’ preċentwali għal madwar 1.9% tal-PGD fl-2007. Madankollu, il-gvern jistenna li l-pakkett ser isaħħaħ id-dinamiżmu fl-ekonomija billi jtejjeb il-potenzjal tat-tkabbir u l-ħolqien ta' l-impjiegi u b'dan il-mod jgħolli l-kapaċità li jiżdied id-dħul.5.  Minħabba din il-valutazzjoni tar-riskju, il-pożizzjoni finanzjarja fil-programm hija biżżejjed biex fil-medda tan-nofs tinżamm qagħda ta’ qrib il-bilanċ, kif jitlob il-Patt ta’ Stabbiltà u Tkabbir Ekonomiku għall-2004-2008. Tipprovdi wkoll marġni ta' sigurtà biżżejjed biex ma jkunx hemm ksur ta' dan il-limitu tad-defiċit ta’ 3% tal-PGD bil-fluttwazzjonijiet normali makroekonomiċi għall-2004-2008.6.  Il-proporzjoni tad-dejn huwa stmat li laħaq l-44.6% tal-PGD fl-2004, ferm inqas mis-60% valur ta' referenza tal-PGD fit-Trattat. Il-programm jipproġetta l-proporzjon ta’ dejn li jonqos bi 3.5 punti ta’ perċentwali matul il-perjodu tal-programm.7.  Il-Finlandja tidher li qegħda f’pożizzjoni favorevoli fir-rigward tas-sostenibbiltà fit-tul tal-finanzi pubbliċi, minkejja l-ispejjeż importanti finanzjarji mbassra ta’ popolazzjoni li qed tixjieħ. L-istrateġija deskritta fil-programm hija wiesa’ u tikkonsisti f’aktar konsolidazzjoni tad-dejn u riformi strutturali e.ż. aktar passi tar-riforma tal-pensjoni u miżuri immirati li jgħollu l-età tal-ħruġ. Ir-riformi strutturali mwettqa u ppjanati għandhom iħallu effetti ta' benefiċċju fuq il-finanzi pubbliċi.8.  Il-politiki ekonomiċi murija fl-aġġornament huma fil-biċċa l-kbira konsistenti mal-linji ta' gwida wesgħin dwar il-Politika Ekonomika speċifikati għall-pajjiż fil-qasam tal-finanzi pubbliċi. B’mod partikolari, il-limiti ta’ nfieq multi-annwali introdotti fl-2003 jidhru li ħadmu tajjeb fl-ewwel sena ta’ tħaddim, jiġifieri l-2004, meta l-infieq finanzjarju finali kien taħt il-limitu u wkoll in-nefqa fil-baġit 2005 hija fil-limiti. Il-konformità mal-qafas tan-nefqa hija stabbilita biex tinżamm għax torbot politikament.Tabella: Paragun tat-tbassir ewlieni makroekonomiku u finanzjarju2004 | 2005 | 2006 | 2007 | 2008 |PGD reali (% tibdil) | PS Diċ 2004 | 3.2 | 2.8 | 2.4 | 2.2 | 2.0 |KUM Ott 2004 | 3.0 | 3.1 | 2.7 | m.a. | m.a. |PS Nov 2003 | 2.7 | 2.5 | 2.4 | 2.4 | m.a. |Inflazzjoni HICP (%) | PS Diċ 2004 | 0.2 | 1.4 | 1.8 | 1.8 | 1.8 |KUM Ott 2004 | 0.2 | 1.5 | 1.7 | m.a. | m.a. |PS Nov 2003 | 0.7 | 1.3 | 1.8 | 1.8 | m.a. |Bilanċ tal-gvern ġenerali (% tal-PGD) | PS Diċ 2004 | 2.0 | 1.8 | 2.1 | 2.2 | 2.0 |KUM Ott 2004 | 2.3 | 2.1 | 2.2 | m.a. | m.a. |PS Nov 2003 | 1.7 | 2.1 | 2.1 | 2.2 | m.a. |Bilanċ primarju (% tal-PGD) | PS Diċ 20042 | 3.7 | 3.4 | 3.8 | 3.9 | 3.7 |KUM Ott 2004 | 4.1 | 3.9 | 3.8 | m.a. | m.a. |PS Nov 2003 | 3.7 | 4.0 | 4.1 | 4.3 | m.a. |Bilanċ aġġustat ċiklikament (% tal-PGD) | PS Diċ 20041 | 2.1 | 1.7 | 2.0 | 2.1 | 1.9 |KUM Ott 2004 | 2.8 | 2.3 | 2.3 | m.a. | m.a. |PS Nov 20031 | 2.4 | 2.4 | 2.3 | 2.2 | m.a. |Dejn gross tal-gvern (% tal-PGD) | PS Diċ 2004 | 44.6 | 43.4 | 42.5 | 41.7 | 41.1 |KUM Ott 2004 | 44.8 | 43.4 | 42.2 | m.a. | m.a. |PS Nov 2003 | 44.7 | 44.9 | 45.0 | 44.6 | m.a. |Nota: 1Kalkoli tas-servizzi tal-Kummissjoni fuq il-bażi ta’ l-informazzjoni fil-programm. 2L-awtoritajiet Finlandiżi jipprovdu bilanċi primarji fuq il-bażi ta’ ħlasijiet ta’ interessi nett aktar mill-ħlasijiet ta’ interessi gross. Is-servizzi tal-Kummissjoni reġgħu kkalkolaw mill-ġdid il-figuri ibbażati fuq id-data mogħtija fil-programm. Sorsi: Programm ta’ Stabbiltà (PS); Tbassir ekonomiku tal-Ħarifa 2004 mis-servizzi tal-Kummissjoni(KUM); Kalkoli tas-servizzi tal-Kummissjoni |[1] ĠU L 209, tat-2.8.1997. Id-dokumenti kollha msemmija f’dan it-test jistgħu jinstabu f’din il-websajt: http://europa.eu.int/comm/economy_finance/about/activities/sgp/main_en.htm.[2] Opinjoni riveduta tal-Kumitat Ekonomiku u Finanzjarju fuq il-kontenut u l-format ta’ programmi ta’ l-istabbiltà u l-konverġenza, approvata mill-Kunsill ECOFIN fl-10.7.2001.[3] KUMM(2002) 668, tas-27.11.2002.[4] ĠU L 209, tat-2.8.1997. Id-dokumenti kollha msemmija f’dan it-test jistgħu jinstabu f’din il-websajt: http://europa.eu.int/comm/economy_finance/about/activities/sgp/main_en.htm.